मुलाजिमों ने फूंका रजिस्ट्रार का पुतला
लौंगोवालमें सलाइट डीम्ड यूनिवर्सिटी के मुलाजिमों द्वारा मरणव्रत भूख हड़ताल के 5वें दिन शनिवार को रजिस्ट्रार का पुतला फूंका गया। चेतावनी दी गई कि यदि मांगें मानी गई तो मुलाजिमों के परिवार भी संघर्ष में शामिल होंगे। टेक्नीशियन जसविंदर सिंह का मरणव्रत मुलाजिमों की भूख हड़ताल 5वें दिन भी जारी रही।
सलाइट में भाजपा पंजाब के मीत प्रधान हरजीत सिंह ग्रेवाल, भाजपा किसान मोर्चा के राष्ट्रीय सदस्य सतवंत पूनिया, पूर्व अकाली मंत्री भाई गोबिंद लौंगोवाल नगर सुधार ट्रस्ट के चेयरमैन जोगी राम मुलाजिमों को मिले मांगों की जानकारी ली। सलाइट इंप्लाइज वेलफेयर एसोसिएशन की अगुवाई में मुलाजिमों द्वारा कैंपस में रोष मार्च किया गया सलाईट के मुख्य गेट पर रजिस्ट्रार का पुतला फूंककर प्रदर्शन किया गया। एसोसिएशन के प्रधान जुझार सिंह लौंगोवाल ने कहा कि पिछले पांच दिनों से मरणव्रत पर बैठे जसविंदर सिंह की हालत लगातार बिगड़ रही है उसका 7 किलो वजन कम हो गया है लेकिन मैनेजमैंट उनके संघर्ष को गंभीरता से नहीं ले रही है। उन्होंने मांग की कि रजिस्ट्रार को पद से फारिग किया जाए, मुलाजिमों की तरक्कियां तुरंत की जाएं, एसीपी केसों का तुरंत निपटारा किया जाए पोस्टों का दोबारा गठन किया जाए।इस मौके जगदीश चंद, गुरजीत सिंह, कुलबीर सिंह, नवदीप गर्ग, अमरीक सिंह गिल मौजूद थे।
लौंगोवाल में शनिवार को रोष मार्च करते हुए सलाइट के मुलाजिम।
hin_Deva hin_Deva hin_Deva hin_Deva